*Par sarunu procedūras „Bankas pakalpojums”*

*(turpmāk-Sarunu procedūra)*

*(Iepirkuma ident. Nr. LU 2014/27)*

*nolikumā izvirzītām prasībām*

Atbildot uz 2015. gada 16. janvāra e pasta vēstulē uzdotiem jautājumiem, sniedzam skaidrojumu par Sarunu procedūras nolikumā (turpmāk-Nolikums) izvirzītajām tehniskās atbilstības prasībām, proti, par uzdotiem jautājumiem:

***„1.”[..] Konkursa nolikuma 2.pielikumā 3.3.7. punktā ir pieprasīta sekojoša informācija no Pretendenta:***

|  |  |
| --- | --- |
| ***3.3.7. maksājums Grupas ietvaros, t.sk.:*** |  |
| ***3.3.7.1.ienākošais Grupas maksājums:*** | ***Nepārsniedzot 75% no oficiālajā kredītiestādes pakalpojuma cenrādī norādītās cenas*** |
| ***3.3.7.2.izejošais maksājums uz Grupu:*** | ***Nepārsniedzot 75% no oficiālajā kredītiestādes pakalpojuma cenrādī norādītās cenas.*** |

***Lūdzu precizēt [..] vārdu „Grupa” [..]? ”,*** paskaidrojam, ka ar jēdzienu „Grupa” ir jāsaprot Latvijas Universitātē ietilpstošās pastāvīgas struktūrvienības ar atvērtajiem bankas norēķinu kontiem vienā un tajā paša bankā un izveidotu grupas kontu. Grupas konta galvenā funkcija ir veikt vairāku grupā saslēgtu norēķinu kontu līdzekļu virtuālu konsolidāciju, tajā skaitā, overdraftu. Konsolidētajā informācijā atspoguļojas grupas saistības pret banku, kopējo naudas kustību, kā arī ļauj veikt savstarpēju līdzekļu pārdali un pārskaitījumus. Ja kopējās grupas saistības pret banku ir pozitīvas, tad komisija par overdrafta izlietojumu pret atsevišķu grupā ietilpstošu struktūrvienību netiek piemērota. Vienotais grupas konts nodrošina ātrus pārskaitījumus vienas struktūrvienības vai/un saistīto struktūrvienību starpā gan ienākošos, gan izejošos maksājumus bez komisijas maksas, tajā skaitā, darbinieku algas pārskaitījumus uz dažādām bankām.